Glenn Morris

Glenn Edward MORRIS (n. la 18-a de junio 1912 en Denver, Koloradio ; m. la 31-a de januaro 1974 en Palo Alto, Kalifornio) estis usona atleto kaj aktoro.Glenn Morris . pro-football-reference.com. Accessed June 29, 2023.

 Vivo 
Glenn Morris gajnis la oran medalon en la dekatlono en la Olimpiko de Berlino en 1936 kun mondrekorda poentaro de 7 900 poentoj, ekvivalenta al 7 254 poentoj nuntempe. Morris konkuris en ekzakte tri dekatlonoj, ĉiuj en 1936. Morris ankaŭ aperis en la propaganda filmo Olympia de Leni Riefenstahl ; la du havis mallongan amaferon dum la Ludoj. 

Morris poste pasigis du jarojn sub kontrakto kun 20th Century Fox kiel aktoro, aperante en tri filmoj. Post malgranda rolo en la komedio She Married an Artist (1937), li ludis la ĉefrolon en la Tarzan -filmo Tarzan's Revenge (1938), kiel la olimpika ĉampiono Johnny Weissmüller antaŭ li. La rolon de Jane ludis la olimpika naĝĉampiono Eleanor Holm. Malbonaj recenzoj pri Morris malhelpis lin daŭrigi plian Holivudan karieron, kaj li havis nur subtenan rolon en la komedio Hold That Co-ed (1938) kune kun John Barrymore. Morris poste ludis usonan piedpilkon por la Detroit Lions, antaŭ ol labori kiel asekuragento.

Kiam Usono eniris la militon, li estis rekrutita en la Usonan Mararmeon kaj bezonis ampleksan kuracadon pro psikologia traŭmato. Li mortis en veterana hospitalo post jaroj da sanproblemoj.

 Referencoj 

 Eksteraj ligiloj 

Kategorio:Usonaj atletoj
Kategorio:Usonaj aktoroj